Edukiak
Indizea 🔎︎

# Orrialdea

Orrialde bakarreko dokumentuen edo orrialde askoko dokumentuen orrialde-diseinua defini daiteke, baita zenbakitze- eta orrialde-formatua ere.

Komando hau erabiltzeko...

Aukeratu Formatua - Orrialdea - Orrialdea fitxa.

Aukeratu Diapositiba - Propietateak - Orrialdea fitxa (LibreOffice Impressen).

Aukeratu Orrialdea - Propietateak - Orrialdea fitxa (LibreOffice Drawen).

Aukeratu Ikusi - Estiloak - ireki sarrera baten laster-menua eta aukeratu Aldatu/Berria - Orrialdea fitxa.

Orrialdeko area inprimagarri maximoa hautatzea

## Paper-formatua

Hautatu aurrez definitutako paper-tamainak zerrendatik edo definitu paper-formatu pertsonalizatu bat.

### Formatua

Hautatu aurrez definitutako paper-tamaina edo sortu formatu pertsonal bat paperaren neurriak sartuz Altuera eta Zabalera koadroetan.

### Zabalera

Hautatutako paper-formatuaren zabalera bistaratzen du. Formatu pertsonal bat definitzeko, sartu zabalera hemen.

### Altuera

Hautatutako paper-formatuaren altuera bistaratzen du. Formatu pertsonal bat definitzeko, sartu altuera hemen.

### Bertikala

Uneko dokumentua bertikalean jarrita bistaratzen eta inprimatzen du.

### Horizontala

Uneko dokumentua horizontalean jarrita bistaratzen eta inprimatzen du.

### Testuaren noranzkoa

Hautatu dokumentuan erabili nahi duzun testuaren noranzkoa. "Eskuinetik ezkerrera (bertikala)" testu-fluxuaren norabideak diseinu-ezarpen guztiak 90 gradu eskuinera biratzen ditu, goiburua eta orri-oina izan ezik.

### Aurrebista-eremua

Uneko hautapenaren aurrebista bat bistaratzen du.

### Paper-erretilua

Hautatu inprimagailuaren paper-iturria. Nahi izanez gero, orrialde-estilo desberdinei paper-erretilu desberdinak eslei dakizkieke. Adibidez, esleitu Lehen orrialdea estiloan beste erretilu bat eta kargatu erretilua enpresaren gutun-buruarekin.

## Marjinak

Zehaztu zenbat leku utzi behar den orrialdearen ertzen eta testu-dokumentuaren artean.

### Ezkerrekoa / Barnekoa

Sartu zenbat leku utzi behar den orrialdearen ezker ertzaren eta testu-dokumentuaren artean. Ispilatua orrialde-diseinua erabiltzen ari bazara, sartu zenbat leku utzi behar den orrialdearen barneko testu-marjinaren eta orrialdearen barneko ertzaren artean.

### Eskuinekoa / Kanpokoa

Sartu zenbat leku utzi behar den orrialdearen eskuin ertzaren eta testu-dokumentuaren artean. Ispilatua orrialde-diseinua erabiltzen ari bazara, sartu zenbat leku utzi behar den orrialdearen kanpoko testu-marjinaren eta orrialdearen kanpoko ertzaren artean.

### Goian

Sartu zenbat leku utzi behar den orrialdearen goiko ertzaren eta testu-dokumentuaren artean.

### Behean

Sartu zenbat leku utzi behar den orrialdearen beheko ertzaren eta testu-dokumentuaren artean.

## Diseinu-ezarpenak

### Orrialde-diseinua

Zehaztu uneko estiloak orrialde bakoitiak, bikoitiak ala biak erakutsiko dituen.

#### Eskuina eta ezkerra

Uneko orrialde-estiloak orrialde bakoitiak eta bikoitiak erakusten ditu, ezkerreko eta eskuineko marjinak zehaztutako moduan dituztela.

#### Ispilatua

Uneko orrialde-estiloak orrialde bakoitiak eta bikoitiak erakusten ditu, barneko eta kanpoko marjinak zehaztutako moduan dituztela. Erabili diseinu hau inprimatutako orriak liburu baten eran lotu nahi badira. Sartu lotura-espazioa "Barnekoa" marjina gisa.

#### Eskuinekoa soilik

Uneko orrialde-estiloak orrialde bakoitiak (eskuinekoak) soilik erakusten ditu. Orrialde bikoitiak zuri erakutsiko dira.

#### Ezkerrekoa soilik

Uneko orrialde-estiloak orrialde bikoitiak (ezkerrekoak) soilik erakusten ditu. Orrialde bakoitiak zuri erakutsiko dira.

### Diapositiba-zenbakiak

Hautatu uneko diapositiba-estiloan orrialdeak zenbakitzeko erabiliko den formatua.

### Orrialde-zenbakiak

Hautatu uneko orrialde-estiloan erabili nahi duzun orrialde-zenbakiaren formatua.

### Erregistroan egiaztatua

Hautatutako orrialde-estiloaren testua orrialde-sareta bertikal batean lerrokatzen du. Saretaren tarteak Erreferentzia-estiloak definitutakoak dira.

#### Erreferentzia-estiloa

Hautatu zein paragrafo-estilo erabiliko den erreferentzia modura testua hautatutako orrialde-estiloan lerrokatzeko. Erreferentzia-estiloan zehaztutako letra-altuerak orrialde-sareta bertikalaren tarteak ezartzen ditu.

### Taula-lerrokatzea

Zehaztu inprimatutako orrialde bateko gelaxken lerrokatze-aukerak.

#### Horizontala

Gelaxkak horizontalean zentratzen ditu inprimatutako orrialdean.

#### Bertikala

Gelaxkak bertikalean zentratzen ditu inprimatutako orrialdean.

### Doitu objektua orrialde-formatura

Marrazki-objektuen tamaina aldatzen du, hautatutako orrialde-formatuan ondo egokitu daitezen. Marrazki-objektuen antolamendua mantenduko da.

Erlazionatutako gaiak

Neurri-unitateak aldatzea

Erregistroa egiaztatuta idaztea